Lav et referat af nedenstående tekst:

Tekst:
Sagen om blufærdighedskrænkelser af skoleelever på Gl. Lindholm Skole har nu fået Carsten Søndergaard til at stoppe som leder på skolen. En person, som har arbejdsmæssig tilknytning til skolen i Nørresundby, sidder lige nu varetægtsfængslet. Han er sigtet for at have krænket 12 børn i løbet af flere år. Det kom frem i august. - Efterforskningen vedrører flere sigtelser af blufærdighedskrænkelse mod flere børn på skolen, lød det fra efterforskningsleder hos Nordjyllands Politi Carsten Straszek. På det tidspunkt skrev skoleleder Carsten Søndergaard følgende ud til forældrene: - Vi er på skolen alle meget berørte af sagen, og skolen samarbejder med alle relevante myndigheder. Har sagt op Nu har skolelederen så besluttet at sige op i sin stilling per 31. oktober på grund af sagens fokus i pressen. Det fremgår af en besked, som torsdag er sendt ud til alle skolens forældre. - Som I også ved, har sagen vedrørende en medarbejders mulige blufærdighedskrænkelser gennem længere tid fyldt i pressen og affødt et negativt fokus på skolen - dette i en grad, så jeg på et tidspunkt begyndte at overveje min fremtid på skolen, da jeg på ingen måde ønsker, at min person skal skygge for skolens gode udvikling, skriver den nu afgående skoleleder til forældrene. Carsten Søndergaard skal nu være skoleleder på Vestbjerg Skole i samme kommune fra 1. november. - Selvom jeg er glad for, at der nu er fundet en løsning, som jeg tror bliver god for Gl. Lindholm Skole og for mig personligt, så er det samtidig med stort vemod, at jeg efter mere end otte gode år på Gl. Lindholm nu skal sige farvel, skriver han. I en besked til forældrene på Vestbjerg Skole lyder det, at der har været forudgående dialog med ledelsen og bestyrelsen på skolen inden tiltrædelsen af Carsten Søndergaard som ny skoleleder. Her bakker alle op om beslutningen. - Jeg vil gøre mit allerbedste for at leve op til den tillid der er givet mig, som kommende skoleleder på Vestbjerg Skole, citeres Carsten Søndergaard i beskeden. TV2 Nord har forsøgt at få skolelederen i tale om jobskiftet - endnu uden held.

Referat:
Carsten Søndergaard skal nu være skoleleder på Vestbjerg Skole i stedet.